Downloaded from YTS.BZ
Official YIFY movies site: YTS.BZ
जॉन ट्रवोल्टा द्वारा निर्मित फ़िल्म
प्रोपेलर वन-वे नाइट कोच
जॉन ट्रवोल्टा की किताब पर आधारित
जॉन ट्रवोल्टा द्वारा निर्देशित
28 दिसम्बर, 1962
आइडलवाइल्ड हवाई अड्डा, न्यूयॉर्क
देर रात का समय था,
और टर्मिनल लगभग ख़ाली था।
मेरी माँ ने लिज़ टेलर की एक तस्वीर देखी, जो उनकी आने वाली फ़िल्म,
"द वी.आई.पीज़" से थी।
उन्हें भी बिल्कुल वैसा ही कोट चाहिए था,
लेकिन उन्होंने अपना कोट एक चर्च के बेसमेंट में लगी सेल से ख़रीदा था,
जहाँ सारे अमीर लोग अपने इस्तेमाल किए हुए कपड़े बेचते थे।
- बाय, नानी माँ। - बाय, जान।
- मुआह। - मुझे आपकी याद आएगी।
बाय, मॉम।
बाय, जान।
ट्रांस वर्ल्ड एयरलाइंस की
फ़्लाइट 700 रॉयल एम्बेसडर सुपर जेट सेवा से लंदन जाने वाले यात्रियों के लिए आख़िरी घोषणा।
अब गेट नम्बर तीन पर बोर्डिंग की जा रही है।
कृपया सभी यात्री सवार हो जाएँ।
पीए सिस्टम से आने वाली आवाज़ बहुत परिष्कृत लग रही थी।
मुझे लगा कि वह किसी बहुत ख़ूबसूरत महिला की होगी,
जो शायद किसी अभिनेत्री जैसी हो।
अगर मैं मैरिलिन मनरो की तरह व्यवहार करूँ,
तो शायद टिकट एजेंट हमें फ़र्स्ट क्लास में भेज दे।
उन्होंने यह भी कहा कि फ़र्स्ट क्लास में यात्रा करो
तो सभी पेय मुफ़्त होते हैं।
ज़ाहिर है मुझे कोई ख़ास फ़र्क़ नहीं पड़ता था, बस हमें सच में जाने का मौक़ा मिल जाए।
ट्रांस वर्ल्ड एयरलाइंस की फ़्लाइट 393
सुपर कॉन्स्टेलेशन सेवा से पिट्सबर्ग,
डेटन, शिकागो, कैनसस सिटी,
डेनवर और लॉस ऐंजेलस के लिए।
अब वेस्ट आर्केड पर बोर्डिंग हो रही है।
कृपया सभी यात्री विमान पर सवार हो जाएँ।
मेरे शरीर में रोमांच की लहर दौड़ गई,
जो मैंने पहले कभी महसूस नहीं की थी।
यह सोचकर जो रोमांच हो रहा था कि कुछ ही मिनटों में, मैं पहली बार हवा में उड़ने वाला हूँ,
वैसा मुझे पहले कभी महसूस नहीं हुआ,
यहाँ तक कि मोहल्ले के बच्चों के साथ डॉक्टर-डॉक्टर खेलते समय भी नहीं।
और यह बात एक आठ साल के बच्चे के लिए बहुत मायने रखती थी।
मुझे उस रात की हर बात याद है।
टर्मिनल की मंद रोशनी,
एयरलाइन के चिह्न के रंग,
और हम तेज़ी से वेस्ट आर्केड के गेट की ओर बढ़ रहे थे।
यहाँ तक कि मेरी माँ भी उत्साहित लग रही थीं,
लेकिन यक़ीनन बिल्कुल अलग वजहों से।
शायद उन्हें मुफ़्त में मिलने वाली ड्रिंक्स के लिए,
या फिर इस उम्मीद में कि विमान में उन्हें कोई ख़ूबसूरत आदमी मिल जाए।
मेरी माँ की उम्र लगभग 49 वर्ष थी और वह काफ़ी आकर्षक थीं।
नीली आँखें, ख़ूबसूरत बाल,
और अपनी उम्र के हिसाब से चुस्त शरीर, उन्होंने ही मुझे बताया था।
अगर उन्होंने मुझे इतनी देर से जन्म ना दिया होता, तो शायद उनका फ़िगर और भी अच्छा होता।
और बहुत से पुरुषों को थोड़ा निकला हुए पेट बुरा नहीं लगता था।
उन्हें लगता था कि कुछ लोगों को यह बहुत कामुक लगता है।
शायद उन्हें किसी बेहद मज़ेदार आदमी से प्यार हो जाए,
जैसे कि विमान के कप्तान वग़ैरह से।
आइडलवाइल्ड हवाई अड्डे से जल्दी-जल्दी गुज़रने में बहुत मज़ा आ रहा था।
मुझे यक़ीन ही नहीं हो रहा था कि इस बार हम सच में, वास्तव में उड़ान भरने वाले हैं।
हम हवाई अड्डे पर ज़्यादातर तो लोगों को विदा करने ही आते थे।
एक बार मेरी माँ को अपने काम के लिए सच में फ़्लाइट लेनी पड़ी थी,
वह किसी समर स्टॉक नाटक में काम कर रही थीं।
लेकिन इस बार मुझे भी जाने का मौक़ा मिलेगा।
वह सब किसी सपने जैसा लग रहा था।
अब मेरा दिल ज़ोर-ज़ोर से धड़क रहा था।
हर चीज़ मानो बहुत धीमी रफ़्तार में चल रही थी।
वह बहुत ख़ूबसूरत था।
चाँदी और सफ़ेद रंग का, जिस पर दो लाल सजावटी धारियाँ थीं,
और किनारे पर टीडब्ल्यूए लिखा हुआ था।
ओह, क्या शानदार नज़ारा था।
मेरे चेहरे पर ठंडी हवा लग रही थी, पर वह भी मेरे पहले प्यार में कोई बाधा नहीं डाल सकी।
वह दिखने में बहुत शानदार था और बहुत मज़बूत और शक्तिशाली लग रहा था।
यहीं से एक ऐसा अनुभव शुरू हुआ जिसे मैं कभी नहीं भूलूँगा।
जब हम विमान में चढ़ने के लिए सीढ़ियाँ चढ़ रहे थे,
मेरा ध्यान एक बहुत अजीब बात पर गया।
हमारे साथ विमान में ज़्यादा लोग नहीं चढ़ रहे थे।
बस कुछ ही लोग थे।
फिर मैंने ऐसा मान लिया जैसे वह फ़्लाइट सिर्फ़ मेरे और मेरी माँ के लिए थी,
यह काफ़ी अनोखा था ना?
विमान में आपका स्वागत है। यहाँ अंदर काफ़ी गर्माहट है।
सीढ़ियों के ऊपर खड़ी एयर हॉस्टेस लम्बी और दुबली थी
और उसके चेहरे पर एक प्यारी सी मुस्कान थी।
तो हमारे पास आपके लिए एक आपातकालीन नक़्शा भी है।
उसमें कुछ तो अलग था।
कुछ ऐसा जिसे ठीक-ठीक समझ पाना मुश्किल था।
बाद में मेरी माँ को उसके बारे में बहुत कुछ जानने का मौक़ा मिला।
मानो वे पक्की दोस्त बन गईं।
मैंने उनसे पूछा था कि लिज़ बाक़ी लोगों से इतनी अलग क्यों लग रही थी,
और मेरी मॉम ने मुझसे कहा कि ऐसा इसलिए, क्योंकि उसने अपनी ज़िंदगी में बहुत दुःख झेला है,
वह कंसंट्रेशन कैंप में रह चुकी थी और ऐसे कठिन अनुभव इंसान के व्यक्तित्व में गहराई ले आते हैं।
जब इंजन एक-एक करके चालू हुए,
मैं एक बड़ी, मुलायम और आरामदायक लगने वाली कुर्सी पर बैठा था।
मुझे उनकी आवाज़ मुश्किल से सुनाई दे रही थी।
बड़े-बड़े प्रोपेलर यानी हवाई जहाज़ के पंखे घूमने लगे, और पीछे के एग्ज़ॉस्ट से आग की लपटें निकल रही थीं।
मुझे पता था कि जेट का ज़माना आ चुका था,
लेकिन एक ऐसे विमान में सफ़र करने का अलग ही रोमांच था,
जो वहाँ पहुँचने में जेट के मुक़ाबले दोगुना समय लेने वाला था,
ख़ासकर जब यह मेरी पहली उड़ान थी।
मुझे याद है कि मैं अपने सिक्के एक काले फूलों वाले बटुए में बचाकर रखता था।
तुम्हारी नानी यानी मेरी माँ ने
मुझे यह फूलों वाला बटुआ दिया था ताकि मैं इसमें पैसे बचाकर रखूँ।
और अब तुम्हें इसमें पैसे बचाकर रखने चाहिए,
और फिर शायद हम साथ में एक छोटी यात्रा पर जा सकते हैं।
हम फ़िलेडेल्फ़िया जा सकते हैं, हार्टफ़ोर्ड जा सकते हैं।
हम बॉस्टन जा सकते हैं!
हाँ।
जब मेरी माँ किसी बात को लेकर उत्साहित होती थीं, तो उसकी बात ही कुछ और थी।
ऐसा लगता था मानो पूरी दुनिया रोशनी और उम्मीद से चमक रही हो।
ठीक है।
मैं इसे सरप्राइज़ रखने वाली थी,
लेकिन अब बता देती हूँ कि हम लॉस ऐंजेलस जा रहे हैं।
सच… सच में?
एलनटाउन प्लेहाउस से मेरा एक निर्देशक दोस्त है,
जिसने वादा किया है कि अगर हम फ़रवरी तक किसी तरह पश्चिम पहुँच जाएँ,
तो वह मुझे किसी फ़िल्म में काम दिला देगा।
आप सच कह रही हैं?
मुझे यक़ीन नहीं हो रहा है।
माँ एक एक्स्ट्रा कलाकार के तौर पर
पहले ही काफ़ी काम कर चुकी थीं,
इसलिए वह बात ज़्यादा अविश्वसनीय नहीं लग रही थी।
वह स्कूल में ड्रामा भी पढ़ाती थीं,
और उससे पहले वह मंच पर पेशेवर तौर पर काम कर चुकी थीं।
और जब वह काम नहीं कर रही होती थीं, तब मैं ही उनका सबसे ख़ास दर्शक बन जाता था।
मैं अभी आता हूँ।
मुझे तुरंत जाकर अपना शेड्यूल देखना है।
मैं तो जैसे उड़ता हुआ सीधा अपने कमरे में पहुँचा,
जहाँ मेरे एयरलाइन के शेड्यूल रखे थे।
यूनाइटेड, अमेरिकन, टीडब्ल्यूए।
यह रहा। "प्रोपेलर वन-वे नाइट कोच।
वयस्क किराया 95 डॉलर, बच्चों के लिए आधा किराया।"
यही है!
अब वापस उड़ान का समय देखते हैं।
"ट्रांस वर्ल्ड एयरलाइंस की फ़्लाइट 393,
आइडलवाइल्ड हवाई अड्डे से रात नौ बजे रवाना होती है।
यह सुपर कॉन्स्टेलेशन विमान सेवा है जो लॉस ऐंजेलस तक जाती है,
रास्ते में विमान पिट्सबर्ग,
डेटन, शिकागो, कैनसस सिटी और डेनवर में रुकते हुए लॉस ऐंजेलस तक पहुँचेगा।
विमान अगले दिन दोपहर तीन बजे पहुँचेगा।"
सिर्फ़ ट्रांस वर्ल्ड एयरलाइंस ही
अमेरिका के 70 शहरों को विदेशों में स्थित 15 विश्व केंद्रों से जोड़ती है।
पूरे देश, पूरी दुनिया में
निर्भर है…
टीडब्ल्यूए
टीडब्ल्यूए ही है सबसे बेहतर
जब तक मैं वापस नीचे आया,
बैठक की बत्तियाँ बुझ चुकी थीं।
और स्टीरियो के रेडियो वाले हिस्से से धीमी आवाज़ में संगीत बज रहा था,
"वाइव्स एंड लवर्स," जिसे जैक जोन्स ने गाया था।
उनकी सिगरेट अँधेरे में जल रही थी और उनकी बग़ल में व्हाइट वाइन का एक गिलास रखा था।
फिर मुझे फ़िक्र होने लगी कि उन्होंने लॉस ऐंजेलस जाने के बारे में जो कुछ कहा था,
हो सकता है वह सच ना हो।
हो सकता है वह उनके मन का एक सपना भर हो।
ओह, ख़ैर।
मैंने सोचा कि मैं अभी भी एक छोटी यात्रा के लिए पैसे बचा सकता हूँ।
शायद मुझे… मुझे अपने शेड्यूल दोबारा देखने पड़ेंगे।
मेरी नानी माँ के पास 1957 की प्लिमथ बेल्वेडीयर कार थी।
तो उसी में हम, 1962 के दिसम्बर में,
आइडलवाइल्ड हवाई अड्डे की ओर जा रहे थे और मैं फ़्लाइट 393 के बारे में सोच रहा था।
हम वहाँ कब पहुँचेंगे?
बच्चे, जब ऑडोमीटर 62 पर पहुँच जाएगा,
हम भी वहाँ पहुँच जाएँगे।
अब बड़े-बड़े बिलबोर्ड्स को देखना मज़ेदार लग रहा था,
जिनमें सफ़र के अलग-अलग अवसरों का प्रचार किया हुआ था, जैसे,
"पैन एम से उड़ान भरिए, सात घंटे में पैरिस।"
या "टीडब्ल्यूए, कैलिफ़ोर्निया जाने का सबसे अच्छा तरीक़ा।"
और अब मैं इस विमान में हूँ,
इस एयरलाइन की सबसे दूर की यात्राओं में से एक पर जा रहा हूँ।
विमान के इस पहले हिस्से में कुल मिलाकर लगभग 15 लोग थे।
मैंने एक हंटर्स कैप पहनी हुई थी जिसे मैं उतारना भूल गया था,
शायद बाहर ठंड से अंदर आने की वजह से ध्यान नहीं रहा।
तो बस, उड़ान भरते समय, मेरा चेहरा कुछ ऐसा था।
मुझे पता चल रहा था कि मेरी माँ मेरे लिए उत्साहित थीं,
लेकिन उस पल वह बस बेसब्री से विमान के उड़ान भरने का इंतज़ार कर रही थीं,
ताकि वह सिगरेट पी सकें और अपनी ड्रिंक ले सकें।
मुझे इंजनों के पीछे से आग निकलते हुए देखकर बहुत मज़ा आ रहा था।
फ़्लाइट के दौरान मिलने वाली मैगज़ीन के अनुसार,
वह एक प्रोपेलर इंजन के लिए बहुत सामान्य बात थी।
मेरे साथ उड़ चलो
चलो उड़ें, चलो दूर कहीं उड़ चलें
अगर तुम्हें कुछ विदेशी शराब चाहिए
तो दूर बॉम्बे में एक बार है…
जैसे ही हमने रनवे पर तेज़ी से दौड़ना शुरू किया, मुझे फिर से वही जादुई सा एहसास होने लगा।
और उसी लम्हे में, विमान हवा में उड़ गया।
मुझे यक़ीन नहीं हो रहा है मैं उड़ रहा हूँ।
मेरी माँ बिल्कुल सामने देखने लगीं,
और फिर वह मेरी तरफ़ मुड़ीं और मुझे देखकर मुस्कुराने लगीं।
मुझे अपनी माँ का वह चेहरा हमेशा याद रहेगा।
विमान का उड़ान भरना मेरी सोच से कहीं ज़्यादा सहज था।
पता नहीं क्यों, लेकिन उस रात अब तक जो कुछ भी हुआ था,
सब कुछ बिल्कुल सही लग रहा था।
कई सालों तक, चाहे मुझे कितने भी नकारात्मक अनुभव क्यों ना हुए हों,
मेरे हवाई अड्डे के लिए निकलने के समय से लेकर,
अपने गंतव्य तक पहुँचने तक,
मुझे ज़िंदगी सुरक्षित लगती थी और मैं ख़ुश रहता था।
मेरी माँ को मैनहैटन कॉकटेल पसंद थी,
लेकिन मुझे कोका कोला अच्छा लगती थी।
लिज़ हमारी सीटों के बग़ल में आकर खड़ी हो गई।
मैं आपके पीने के लिए क्या ला सकती हूँ?
- क्या मुझे एक कोक मिल सकती है? - ज़रूर।
- मैं एक मैनहैटन लेना चाहूँगी। - ज़रूर।
और क्या अब मैं सिगरेट पी सकती हूँ?
बेशक, हाँ।
न्यूपोर्ट फ़िल्टर सिगरेट।
वह फ़िरोज़ी रंग का डिब्बा, जिसके बीच में आधा चाँद छपा था,
हमेशा मुझे सुखद पलों की याद दिलाता था।
जैसे ही वह सिगरेट जलातीं,
धुएँ का वह पहला सुकून भरा कश उनके मुँह से बाहर आता,
और मैं सोचता, "कैसा जश्न जैसा माहौल है।"
मेरी मॉम के थिएटर के सभी दोस्त धूम्रपान करते थे।
सच कहूँ तो मुझे ऐसा कोई वयस्क याद नहीं आता जो धूम्रपान नहीं करता था।
मुझे रात के आसमान में हर एक तारा दिखाई दे रहा था।
या मुझे ऐसा लग रहा था, जब मैंने खिड़की से बाहर देखा।
"यह कितना ख़ूबसूरत है। लोग हवाई जहाज़ में ही क्यों नहीं रहने लगते?"
मैं सोचने लगा कि कैसे कभी-कभी घर पर, देर रात को,
मैं बिस्तर पर जागा हुआ लेटा रहता था,
और मेरे घर के ऊपर उड़ रहे किसी हवाई जहाज़ की गूँजती आवाज़ सुनता रहता था,
जिसने शायद तभी न्यूआर्क या लागार्डिया हवाई अड्डे से उड़ान भरी होगी।
और मैं सोचता, "इतनी देर रात यह विमान कहाँ जा रहा है?
उस पर कौन सवार है?
और क्या वे लोग सो रहे हैं? क्या विमान में बिस्तर भी हैं?"
और अब मैं यहाँ हूँ,
शायद उसी विमान पर, जिसके बारे में मैं सोच रहा था।
वह सज्जन जो सीट 3डी पर बैठे हैं, उन्होंने अपनी तरफ़ से आपको यह ड्रिंक भेजी है।
ओह, यह तो उनकी कितनी अच्छी बात है।
ओह, प्लीज़ मेरी तरफ़ से उन्हें शुक्रिया कहना।
जब मेरी माँ किसी को प्रभावित करना चाहती थीं,
अक्सर उनकी आवाज़ थोड़ी गहरी और मीठी हो जाती थी।
मैं उसे उनकी थिएटर वाली आवाज़ कहता था।
मेरा यह कहना उन्हें पसंद नहीं आता था, लेकिन फिर भी उन्होंने
उसका इस्तेमाल करना कभी बंद नहीं किया।
थोड़ी ही देर बाद, मानो बिल्कुल तय समय पर,
लगभग 50 साल का एक बहुत ख़ूबसूरत सज्जन
उसी आइल में हमारी सामने वाली सीट पर आकर बैठ गया।
मेरी माँ तुरंत सोचने लगीं कि क्या यह
सच में वही सज्जन है जिसने हमें ड्रिंक भेजी थी।
मैं आपकी बग़ल में बैठ जाऊँ तो आपको ऐतराज़ तो नहीं?
अगर आप नहीं बैठे, तो मैं ख़ुद आपको रोक लूँगी।
मुझे हवाई यात्रा में बहुत घबराहट होती है।
यह सच नहीं है।
मेरी बात मत काटो।
पर आपको घबराहट नहीं होती, मॉम।
बच्चे, क्यों ना तुम कॉकपिट में जाकर पायलट लोगों से मिल लो?
दरअसल, यह एक अच्छा विचार था,
हालाँकि मुझे लगा कि मैं शायद मुसीबत में हूँ।
इसलिए मैंने अपनी माँ को उनके हाल पर छोड़ दिया।
मैंने कॉकपिट का आधा रास्ता ही तय किया था कि मैंने एक बहुत ही अजीब नज़ारा देखा।
हैलो। मैं दस-फ़ुटा-आदमी हूँ।
क्या तुम मेरा ऑटोग्राफ़ लेना चाहोगे?
कौन?
दस फ़ुटा आदमी!
मैं बार्नम एंड बेली सर्कस के लिए काम करता हूँ।
मैं दस-फ़ुटा-आदमी हूँ।
ठीक है।
सन् 1960 के दशक की शुरुआत में, कॉकपिट के दरवाज़े बंद नहीं होते थे,
और कोई भी उनके अंदर जा सकता था,
आम तौर पर एयर हॉस्टेस से अनुमति लेने के बाद।
लिज़ कहीं भी मिल नहीं रही थी,
तो मैंने यूँ ही कॉकपिट का दरवाज़ा खोल दिया।
वहाँ तीन आदमी थे जिनका चेहरा सामने की तरफ़ था, इसलिए उन्होंने मुझे अंदर आते हुए नहीं देखा।
- मुझे बताओ, वह ख़ूबसूरत नहीं थी? - मतलब, वह सुंदर तो थी।
मुझे तो बिल्कुल यक़ीन ही नहीं हो रहा है कि उसने हम सबके साथ ऐसा किया।
- सच में। - मुझे तो हो रहा है।
मैंने वहाँ सुनाई जा रही कहानी का बस एक ही हिस्सा सुना।
मुझे बाद में एहसास हुआ, जब मैं बड़ा हो गया
कि वे शायद सेक्स वग़ैरह की बातें कर रहे थे।
हे, क्या तुम… क्या तुम आज रात पिट्सबर्ग जा रहे हो?
नहीं, लॉस ऐंजेलस।
तुम बार-बार रुकने वाली फ़्लाइट पर कैसे आ गए?
मैं ज़्यादा से ज़्यादा समय तक विमान पर रहना चाहता था,
लेकिन मेरी मॉम के पास बिना स्टॉप वाले जेट के लिए पैसे नहीं हैं।
मुझे लगा था कि उन्हें यह जानकर बहुत ख़ुशी होगी कि मुझे विमान इतने पसंद हैं,
लेकिन उन्होंने शायद उसका असुविधाजनक पहलू ज़्यादा देखा था।
ठीक है, ठीक है। हम तुम्हारे साथ सिर्फ़ शिकागो तक हैं।
तो, मतलब, जब भी तुम ऊबने लगो, तुम बिना झिझक यहाँ आ सकते हो।
बस अगली बार एयर हॉस्टेस से पूछकर आना, ठीक है?
ज़रूर।
शुक्रिया।
दस-फ़ुटा-आदमी क्या बला है?
यह तुम्हारी नई गर्लफ़्रेंड है।
फिर भी, मैं उड़ रहा था, और वह भी पूरी रात।
क्या ज़िंदगी इससे बेहतर हो सकती है?
जब तक मैं अपनी सीट पर वापस पहुँचा,
मॉम अपनी दूसरी ड्रिंक पी रही थीं
और अपने नए दोस्त हैरी से कुछ ज़्यादा ही चिपक रही थीं।
यह मेरा प्यारा सा बेटा है, जेफ़।
- हाय, जेफ़। - हे।
यह हैरी हैं।
हैरी पिट्सबर्ग से हैं, बच्चे।
यह वकील हैं।
और पिट्सबर्ग स्टीलर्स के कुछ खिलाड़ी इनकी पहचान के हैं।
क्या कमाल की बात है ना?
क्या आप शादीशुदा हैं? क्या आपके कोई बच्चे हैं?
हाँ, मैं शादीशुदा हूँ। मेरा एक बेटा और एक बेटी है।
ओह। यह तो अच्छी बात है।
उम्मीद है तुम्हें चिकन पसंद है।
मुझे फ़्राइड चिकन पसंद है।
यह बिल्कुल वैसा ही है।
इसे चिकन कॉर्डन ब्लू कहते हैं और यह बहुत स्वादिष्ट होता है।
ठीक है। मैं थोड़ा सा खा लूँगा।
जब मैं अपनी सीट पर वापस आया,
हैरी मेरी माँ के कान में कुछ फुसफुसा रहा था।
मैंने उसकी बात पूरी होने तक का इंतज़ार किया, ताकि मुझे डाँट ना पड़े।
ओह, कितना अच्छा आदमी है।
कितने सलीके से बात करता है।
मेरी माँ को सलीके से बोलने वाले लोग पसंद थे,
जो शब्दों का सही उच्चारण करते हुए अपनी बात साफ़ ढंग से कहते थे।
उन्हें लोगों का बहुत ज़्यादा अलग लहजा पसंद नहीं था,
जब तक कि वे उसे किसी किरदार के लिए इस्तेमाल ना कर रहे हों।
उनका कहना था कि अच्छी भाषा इस बात को दर्शाती है कोई कितना पढ़ा-लिखा है।
उनकी दोस्त जूलिया एक ख़ूबसूरत महिला थीं,
बहुत अमीर और एक धनी निवेशक की पत्नी,
और ऐसा लगता था जैसे उनके पास सब कुछ है,
लेकिन मेरी माँ इस बात को कभी नज़रअंदाज़ नहीं कर पाईं
कि उनके बोलने में न्यू जर्सी का भारी लहजा आता था।
वह कहतीं, "कितनी अफ़सोस की बात है।
इतनी ख़ूबसूरती और दौलत, और न्यू जर्सी का वह भयानक लहजा।"
मज़ेदार बात तो यह है कि कभी-कभी,
मॉम के बोलने में भी वैसा ही लहजा आ जाता था।
अगर हम कभी पिट्सबर्ग गए, बच्चे, तो हैरी हमें डिनर पर ले जाना चाहेंगे।
ओह, अपनी पत्नी और बच्चों के साथ?
ज़्यादा चालाक मत बनो।
जब खिड़की के बाहर रात का अँधेरा
बर्फ़ीले बादलों में बदल रहा था,
मुझे महसूस हुआ कि मेरे सामने कुछ रखा जा रहा था।
यह तुम्हारे लिए है।
और उसकी ख़ुशबू से मुझे समझ आ गया कि वह चिकन कॉर्डन ब्लू है।
वाह। वह सच में फ़्राइड चिकन जैसा दिख रहा था, बल्कि उससे भी बेहतर।
मैंने तुरंत उसे खाना शुरू कर दिया।
मुझे चिकन पसंद है, और मुझे चीज़ पसंद है।
लेकिन मुझे नहीं लगता कि मैं इन्हें साथ में खा सकता हूँ।
मॉम, मुझे यह ख़ास पसंद नहीं आया।
क्या मुझे एक और कोक मिल सकती है?
ओह, ज़रूर, बच्चे।
जैसे ही हम पिट्सबर्ग इलाक़े में उतरने लगे,
आख़िरकार मैं खिड़की से बाहर देख पा रहा था।
अब हम बादलों की परत के नीचे थे,
और काफ़ी तेज़ी से बर्फ़ गिर रही थी।
नीचे शहर को देखना सचमुच बहुत सुंदर लग रहा था,
जैसे मौसम की धुंध के बीच वह हल्का सा चमक रहा हो।
फिर मेरे मन में ख़याल आया कि शायद
नीचे किसी घर में कहीं कोई बच्चा होगा,
जो ऊपर उड़ रहे विमान के इंजनों की गूँजती आवाज़ को सुन रहा होगा,
और सोच रहा होगा, "इतनी देर रात उस विमान में कौन बैठा है?
और वे कहाँ जा रहे हैं? और क्या वे सो रहे हैं या नहीं?"
लैंडिंग इतनी सहज थी कि हमें उसका एहसास भी नहीं हुआ।
पिट्सबर्ग
टैक्सीवे के किनारे लगी नीली बत्तियाँ
बर्फ़ में और भी ज़्यादा उभरकर दिखाई दे रही थीं।
जब विमान ज़मीन पर चलते हुए गेट तक पहुँचा,
तब विमान के पीए सिस्टम पर एक घोषणा की जा रही थी।
मैं आपका कप्तान बोल रहा हूँ।
अचानक आए बर्फ़ीले तूफ़ान की वजह से,
आप में से जो यात्री डेटन और शिकागो जा रहे हैं,
उनकी उड़ान अगली सूचना तक स्थगित कर दी गई है।
कृपया अधिक जानकारी के लिए गेट पर मौजूद टिकट एजेंट से सम्पर्क करें।
फ़िक्र मत करिए।
यात्रियों के लिए होटल का इंतज़ाम टीडब्ल्यूए द्वारा किया जाएगा।
- बिना किसी शुल्क के। ठीक है। - शुक्रिया।
तो हमें होटल में कमरा मिल जाएगा?
- हाँ। फ़िक्र मत करिए। - बहुत अच्छे।
ठीक है।
मैंने काउंटर के पीछे खड़े आदमी से पूछा कि यह होटल कब बनाया गया था।
उसने मुझे बताया यह 1952 में बना था।
अब मैं उन सब लोगों के बारे में सोचने लगा,
जो 1952 से, आधी रात के समय,
ठीक वही कर रहे थे जो हम कर रहे हैं।
ठीक है, बच्चे।
जब फ़्लाइट उड़ने के लिए तैयार होगी, एयरलाइन वाले हमें फ़ोन कर देंगे,
लेकिन उसमें भी कुछ घंटे तो लग जाएँगे। तो, थोड़ी देर सोने की कोशिश करो।
- ठीक है? - ठीक है।
मैं रात की आख़िरी ड्रिंक लेने नीचे लाउंज में जा रही हूँ।
ठीक है।
- ठीक है। तुम ठीक हो? - हाँ।
- ठीक है। प्यार तुम्हें। - आपको भी प्यार।
कहीं न कहीं मुझे पता था कि वहाँ हैरी भी होगा,
लेकिन मैंने अपनी ज़बान पर लगाम लगाई।
हैलो?
हाँ, हम पहुँच जाएँगे।
मैं दरवाज़े से बाहर भागा, गलियारे में बहुत तेज़ी से दौड़ा,
और लिफ़्ट का बटन बार-बार दबाने लगा।
नहीं, रहने दो।
मॉम! मॉम, चलिए! हमारी फ़्लाइट छूट जाएगी!
मॉम, चलिए! फ़्लाइट 20 मिनट में उड़ जाएगी!
हमारी फ़्लाइट छूट जाएगी!
मैंने गलियारे में देखा तो मॉम एक दूसरे कमरे से बाहर निकल रही थीं।
आ रही हूँ।
इससे कोई ख़ास फ़र्क़ नहीं पड़ता था, भले ही वह हैरी के साथ थीं।
सबसे ज़रूरी बात यह थी कि अपनी उड़ान जारी रखने के लिए
गेट तक पहुँचने के लिए हमारे पास सिर्फ़ 20 मिनट थे।
सुबह के तीन बजे के हिसाब से, मेरी माँ कुछ ज़्यादा ही अच्छे मूड में थीं।
पर मूड तो मेरा भी अच्छा था।
मैं तीन घंटे की नींद ले चुका था और बाक़ी का सफ़र अभी बाक़ी था।
पिट्सबर्ग से डेटन की उड़ान एक घंटे से भी कम की थी,
और पीछे मुड़कर देखने पर, मुझे वह कहीं ज़्यादा दिलचस्प लगी।
मैंने अपनी माँ को सिर्फ़ 40 मिनटों में इतने अलग-अलग जज़्बात से गुज़रते हुए देखा,
जैसा मैंने पहले कभी नहीं देखा था।
वह उन्हें क्या बता रही होगी?
ज़ाहिर है, बाद में, मुझे लिज़ की पूरी कहानी का पता चल गया।
मुझे ज़्यादा याद नहीं है,
बस यही कि मुझे कुछ समझ में नहीं आ रहा था।
लेकिन मैं सिर्फ़ नौ साल की थी जब हमने देश छोड़कर भागने की कोशिश की,
और सिर्फ़ मेरा भाई और मैं ही बचकर निकल पाए थे।
और, बदक़िस्मती से, हमें अपनी आँखों के सामने हमारे माता-पिता को हमसे दूर ले जाते हुए देखना पड़ा।
ओह, जान।
नहीं, मैं ठीक हूँ। मैं ठीक हूँ। मैं इससे उबर चुकी हूँ।
उस समय न्यूयॉर्क इलाक़े में टीवी पर एक शो आता था,
जिसका नाम "रिमेम्बर अस" था।
उसमें नाज़ी घटनाओं के असली दृश्य दिखाए जाते थे।
मेरे डरावने सपनों के लिए शायद सबसे ज़्यादा ज़िम्मेदार वही शो था।
मुझे बस हमेशा लिज़ के लिए बुरा लगता था।
ख़ैर, मेरी माँ को उसकी बहुत फ़िक्र रहती थी।
लगता था मानो किसी ऐसे इंसान का साथ, जो उनसे भी ज़्यादा भावनात्मक दर्द से गुज़रा हो,
उन्हें किसी तरह का सुकून देता था।
अचानक मुझे अफ़सोस होने लगा कि मुझे दस-फ़ुटा-आदमी को जानने का मौक़ा नहीं मिला।
कम से कम मेरे पास बात करने के लिए कोई तो होता।
लेकिन आज रात मैं आसमान के तारों से बात करने वाला था।
शांत तारों की शांत रातें
मेरे गिटार की शांत धुनें
उस ख़ामोशी में तैरती हुई जो हमारे चारों तरफ़ पसरी है
हमने तय किया कि डेटन में रुकने के दौरान हम विमान में ही रहेंगे।
मॉम और मैं सचमुच थोड़ी देर के लिए सो गए थे।
डेटन
हमारी नींद खुलने से पहले ही हम फिर से हवा में थे।
लिज़ ने हमें सोने दिया, बस हमारी सीट बेल्ट बंधी होनी चाहिए थी।
डेटन में कोई भी विमान पर नहीं चढ़ा।
मतलब, कोई ऐसा तो नहीं जो ख़ास दिलचस्प लगे।
सुबह के चार बजे, कोई चढ़ेगा भी क्यों?
शिकागो
तो हम शिकागो पहुँचने तक सोते रहे।
बाहर तब भी अँधेरा था जब हम अपेक्षाकृत नए ओहेयर टर्मिनल पर पहुँचे।
यह मेरा आख़िरी स्टॉप है।
यही मेरा होम बेस है।
लेकिन मेरे पास आपके लिए कुछ सरप्राइज़ हैं।
मैंने आप दोनों के लिए कैनसस सिटी
और डेनवर की फ़र्स्ट क्लास फ़्लाइट का
इंतज़ाम किया है।
और डेनवर में आपके लिए एक और सरप्राइज़ इंतज़ार कर रहा होगा।
तो…
तो यह रहा पूरा विवरण।
बस इसे टिकट एजेंट को दे देना।
- ठीक है? - शुक्रिया।
- ठीक है। बाय। - शुक्रिया।
मेरे मन में बस यही चल रहा था कि अगर हमें फ़र्स्ट क्लास का किराया
ख़ुद देना पड़ता तो हमारा कितना ख़र्चा होता।
एक तरफ़ का किराया लगभग 185 डॉलर था।
इतने पैसों में मैं कितने सारे खिलौने और हॉट डॉग ले सकता था।
और वह भी शायद ऐसी दो या तीन और यात्राओं के साथ।
वह लिज़ भी क्या कमाल की लड़की थी।
अचानक, मेरी माँ के पूरे हाव-भाव बदल गए।
मैं साफ़ देख सकता था कि उनमें कुछ बदलाव आ गया था।
उनकी पीठ सीधी हो गई, ठुड्डी ऊपर उठी हुई, और उनकी चाल बहुत गरिमापूर्ण हो गई थी।
हम फ़र्स्ट क्लास में उड़ रहे थे।
और वह एक अभिनेत्री थीं जो वेस्ट कोस्ट की ओर फ़र्स्ट क्लास में उड़ान भर रही थीं।
मुझे पता था कि वह सोच रही होंगी कि काश उन्होंने वह नक़ली तेंदुए की खाल वाला कोट पहन लिया होता
जिसे पहनने से मैंने उन्हें घर से निकलने से पहले मना कर दिया था।
हॉलीवुड से बुलावा आया है।
उन्होंने कहा अगली ही फ़्लाइट लेकर आ जाओ।
तो आप अभिनेत्री हैं?
हाँ। आपने कैसे अंदाज़ा लगाया?
मेरी माँ अक्सर ऐसी अनचाही टिप्पणियाँ कर दिया करती थीं।
हॉलीवुड के लिए गुड लक।
शुक्रिया।
टर्मिनल ख़ूबसूरत बना था। और पता नहीं क्यों,
हॉट डॉग स्टैंड सुबह के चार बजे भी खुला हुआ था।
- हैलो। - मुझे दो चाहिए थे।
मेरी माँ ने एक ही ऑर्डर किया।
- क्या मैं इसे उठा लूँ? - हाँ।
क्या मैं एक और हॉट डॉग ले सकता हूँ?
क्या तुम्हें सचमुच, सचमुच एक और हॉट डॉग चाहिए?
हाँ, मुझे सचमुच, सचमुच चाहिए।
ठीक है।
ज़िंदगी के पेड़ से…
प्रोपेलर विमानों में आम तौर पर
फ़र्स्ट क्लास सेक्शन विमान के पिछले हिस्से में होता था जो कि जेट विमानों से अलग था।
सबसे पहले मेरा ध्यान इस चीज़ पर गया कि उसकी सीटें काफ़ी ज़्यादा बड़ी थीं।
और दूसरी चीज़ थी दीवार पर बने ख़ूबसूरत चित्र।
फिर भी, यह मानना सही होगा
सबसे अच्छे पल आने अभी बाक़ी हैं
और, जान, क्या वह पल शानदार नहीं होगा?
तुम्हें लगता है तुमने सूरज देख लिया है लेकिन तुमने उसे चमकते हुए नहीं देखा है
जब हमने उड़ान भरी, तो अंदर काफ़ी कम शोर था।
शायद इसी वजह से सीटें पीछे की तरफ़ रखी गई थीं।
जेट विमानों में आगे की तरफ़ शांति होती है।
मेरी माँ सचमुच फ़र्स्ट क्लास में यात्रा करने को लेकर काफ़ी उत्साहित लग रही थीं।
पता है, अगर कोई फ़िल्म स्टूडियो मुझे यहाँ बुला रहा होता,
तो स्क्रीन एक्टर्स गिल्ड ज़ोर देती कि स्टूडियो मुझे फ़र्स्ट क्लास की ही यात्रा कराए।
यही नियम हैं।
जैसे-जैसे विमान पश्चिम की तरफ़ आगे बढ़ रहा था,
मैं देख सकता था कि सूर्योदय होने लगा था।
जब विमान ने हल्का सा दाईं ओर मुड़ना शुरू किया,
तो सूरज की रोशनी खिड़की से भीतर आ गई,
और ऐसा लगने लगा जैसे वह मेरी माँ के चेहरे पर झिलमिला रही हो।
याद है, जान, जब मैं समर स्टॉक के "लाइट अप द स्काई" में काम कर रही थी?
और उस समीक्षक ने कहा था कि मैं क्रॉफ़र्ड और स्टैनविक का मिलाजुला रूप हूँ।
कि वह एक ज़बरदस्त प्रदर्शन था।
वह बहुत अद्भुत था ना?
यह एक सुस्त सी दोपहर है…
जब मैंने अपनी दाईं ओर देखा, तो मुझे सुनहरे, चमकदार पर्दे दिखाई दिए।
और मैंने सोचा कि उनके पीछे क्या होगा।
मैंने एयर हॉस्टेस को ढूँढने के लिए पूरी आइल में नज़र दौड़ाई।
मुझे गैली के पास एक एयर हॉस्टेस खड़ी हुई दिखाई दी।
मैंने उसकी तरफ़ इशारा किया,
ठीक वैसे, जैसे मैं स्कूल में अपनी टीचर को बुलाने के लिए करता था।
लम्बी और साँवली और जवान और ख़ूबसूरत
ईपानीमा की वह लड़की टहलती हुई गुज़रती है
और जब वह पास से गुज़रती है
हर कोई उसे देखकर कह उठता है, "आह"
हाँ? मैं तुम्हारी क्या मदद कर सकती हूँ?
मुझे उसकी आवाज़ बहुत जानी-पहचानी लगी।
उसकी आवाज़ बिल्कुल वैसी थी जैसी मैंने न्यूयॉर्क के टर्मिनल में सुनी थी।
वह बिल्कुल वैसी दिख रही थी जैसी मैंने उस इंसान की कल्पना की थी।
वह चीज़ किसलिए है?
यह स्लीपर सेवा कैबिन है जो रात भर चलने वाली लम्बी दूरी की उड़ानों के लिए होता है।
अब हम इसका इस्तेमाल नहीं करते।
आप इसका इस्तेमाल कब करते थे? कौन से साल में?
आपने इसका इस्तेमाल करना बंद क्यों कर दिया? ऐसे कितने कैबिन हैं?
मैं सवालों के एक-एक करके जवाब दूँ तो कैसा रहेगा?
ठीक है।
उस समय से लेकर, जब यह विमान नया था,
सन् 1959 में जेट विमानों के आने तक,
इसका इस्तेमाल लम्बी दूरी की बिना रुके उड़ने वाली उड़ानों में किया जाता था।
जब भी विमान, मान लो, आठ घंटों से ज़्यादा की उड़ान भरता था।
जैसे कि देश के एक छोर से दूर छोर तक जाने वाली, रात भर की उड़ान।
उनमें यात्रियों के सोने की व्यवस्था होती थी। यह फ़र्स्ट क्लास के किराए में शामिल होता था।
ओह, बढ़िया।
आपको इतना सब कैसे पता है?
मेरी माँ सालों से एयरलाइन उद्योग में काम कर रही हैं,
उन्होंने 1930 के दशक में एयर हॉस्टेस के रूप में शुरुआत की थी।
वाह।
और 1939 में वह रिटायर हो गईं, लेकिन उसके बाद से,
वह न्यूयॉर्क हवाई अड्डों पर उड़ानों की घोषणा कर रही हैं।
मैं अभी आती हूँ।
आप मज़ाक़ कर रही हैं। क्या सच में?
अब उनकी उम्र क्या है? वह किस तरह के विमानों में काम करती थीं?
हवाई अड्डे पर वह वे घोषणाएँ किस जगह से करती हैं?
उनकी उम्र 58 साल है, और वह मुख्य रूप से डीसी-3 विमानों में काम करती थीं।
और मुझे लगता है कि वह टीडब्ल्यूए टर्मिनल के पीछे एक छोटे से कमरे से वे घोषणाएँ करती हैं।
तुम्हारे पास बहुत सारे सवाल हैं। तुम्हें हवाई जहाज़ का सफ़र बहुत पसंद है, है ना?
क्या यह तुम्हारी पहली बार है?
डोरिस ने मेरे हर सवाल का जवाब दिया, बल्कि और भी बहुत कुछ बताया।
वह मेरी नई सबसे अच्छी दोस्त थी।
मॉम! मॉम! उठिए!
आपको उठना होगा!
- क्या हुआ? - आप यक़ीन नहीं करेंगी।
आइडलवाइल्ड हवाई अड्डे पर घोषणा करने वाली आवाज़ डोरिस की माँ की है।
उनकी उम्र 58 साल है और वह दुनिया की सबसे पहली एयर हॉस्टेस में से एक थीं।
मॉम, आपको वह बहुत पसंद आएगी।
उसकी आवाज़ में कोई भी लहजा नहीं है और वह बहुत ख़ूबसूरत है।
- कौन? - डोरिस!
ओह, यह तो बहुत अच्छी बात है, मेरे प्यारे बेटे।
मॉम, डोरिस के सामने मुझे यह मत कहना, ठीक है?
ठीक है, जान। अब मुझे फिर से सो जाने दो।
उसके बालों का स्टाइल बिल्कुल मेरी पसंद का था।
उसकी आँखें हल्के रंग की थीं।
मैं उस पर से नज़र नहीं हटा पा रहा था।
आपकी उम्र क्या है?
इक्कीस साल।
आपका पसंदीदा हवाई जहाज़ कौन सा है?
बोईंग 707।
- क्यों? - क्योंकि वह ख़ूबसूरत और बहुत तेज़ है।
यह काफ़ी अच्छी बात है।
क्या आपका कोई बॉयफ़्रेंड है?
पहले था। लेकिन हमारा ब्रेकअप हो गया।
पता है मेरी माँ अभिनेत्री हैं?
सच में?
जब भी मैं किसी को प्रभावित करना चाहता था, मैं उनसे यही कहता था।
यह तो बहुत दिलचस्प बात है।
हाँ, हम हॉलीवुड जा रहे हैं।
उन्होंने मेरी माँ को बुलाया है।
उन्हें किसी फ़िल्म में काम करना है, शायद पॉल न्यूमन के साथ।
पॉल न्यूमन, सच में?
ओह, मुझे यक़ीन नहीं हो रहा है।
ख़ैर, अब मुझे जाना होगा।
मेरी माँ को कुछ चाहिए था।
ठीक है।
हे भगवान। मैंने झूठ क्यों बोला?
वह बहुत बड़ी बेवक़ूफ़ी थी।
वह अभिनेत्री वाली बातों से ही प्रभावित हो चुकी थी।
कैनसस सिटी हवाई अड्डा ज़्यादा दिलचस्प नहीं था।
कैनसस सिटी
इस खिलौनों की दुकान के अलावा।
हे भगवान। हे भगवान।
जिस हवाई जहाज़ में हम अभी सफ़र कर रहे हैं, वहाँ लगभग वैसा ही बैटरी से चलने वाला खिलौने का हवाई जहाज़ था।
वह आज तक का सबसे शानदार खिलौना था, एकदम बेजोड़।
दरवाज़ा खुलता है, यात्री ग़ायब हो जाते हैं,
एयर हॉस्टेस सामने आती है।
हे भगवान।
दरवाज़ा बंद होता है,
यात्री फिर से नज़र आते हैं।
इंजन एक-एक करके चालू होते हैं।
हे भगवान। वह ज़मीन पर चलने लगा है।
इस पल में ज़िंदगी इतनी अच्छी थी कि उसके असर से बाहर आ पाना बहुत मुश्किल था।
- तो 12 डॉलर 95 सेंट हो गए। टैक्स सहित। - ठीक है।
ठीक है, मैं इसे लिख लेती हूँ।
ठीक है। बहुत बढ़िया।
पर फिर मुझसे हवाई जहाज़ टूट गया।
मैं एक घंटे तक लगातार रोता रहा,
यहाँ तक कि डेनवर की उड़ान के टेकऑफ़ के दौरान भी।
सामने से चल रही हवाओं के कारण
यह हमारी यात्रा का सबसे लम्बा हिस्सा होगा, लगभग चार घंटे से थोड़ा कम।
क्या हुआ?
मेरा हवाई जहाज़ टूट गया।
वैसे, पता है, असली हवाई जहाज़ भी टूट जाते हैं?
सच में?
हाँ, बेशक टूट जाते हैं।
मुझे यह नहीं पता था।
डोरिस ने मुझसे जो कहा, उसने मेरी ज़िंदगी हमेशा के लिए बदल दी।
पता नहीं क्यों लेकिन मुझे हमेशा से चीज़ों के पर्फ़ेक्ट ना होने से
परेशानी होती रही है,
ख़ासकर जब वे चीज़ें मशीनी हों।
और अब उसके पास एक ऐसा जवाब था जिसका इस्तेमाल मैं आज तक करता हूँ।
असली चीज़ें भी टूट जाती हैं।
क्या मैं तुम्हारे लिए बर्थ तैयार कर दूँ ताकि तुम थोड़ी नींद ले सको?
हाँ!
डोरिस, शुक्रिया, लेकिन इसकी ज़रूरत नहीं है।
- मॉम! - नहीं, सच में। कोई परेशानी नहीं है।
मैं अभी तैयार कर देती हूँ।
मैं बहुत उत्साहित था कि मैं उस बर्थ में बैठा हूँ
और खिड़की से आसमान देख रहा हूँ।
मुझे बिल्कुल भी नींद नहीं आई।
मैं वहीं रहना चाहता था ताकि थोड़े मज़े कर सकूँ,
शायद यहीं बैठकर खाना भी खा लूँ।
- आपके बेटे ने मुझे बताया कि आप अभिनेत्री हैं। - हाँ।
और मुझे पॉल न्यूमन के साथ आपकी फ़िल्म के लिए आपको बधाई देनी होगी।
यह बहुत रोमांचक बात है।
उसे ग़लतफ़हमी हो गई होगी।
अभी किसी फ़िल्म का होना तय नहीं है।
मेरा बस एक दोस्त है जो मेरी मदद करने की कोशिश करेगा।
उसे पता है कि मुझे अभिनेता के तौर पर पॉल न्यूमन बहुत पसंद हैं,
तो उसने ज़रूर इन दो बातों को मिला दिया होगा।
मैं बहुत शर्मिंदा था और अब मैं और जीना नहीं चाहता था।
लंच लगभग तैयार है, तो मुझे शायद देख लेना चाहिए अगर वह थोड़ा खाना चाहे।
- शुक्रिया, डोरिस। - मैं अभी आती हूँ।
तुम बहुत प्यारी हो।
लंच लगभग तैयार है।
उम्मीद है तुम्हें चिकन पसंद है।
मुझे फ़्राइड चिकन पसंद है।
यह बिल्कुल वैसा ही है। बल्कि उससे भी बेहतर।
ओह, अच्छा?
उसे चिकन कॉर्डन ब्लू कहते हैं।
क्या मुझे एक और कोक मिल सकती है?
बेशक। मैं अभी आती हूँ।
ठीक है।
वह आदमी, जो अंदाज़न 7डी सीट पर बैठा हुआ था,
काफ़ी शराब और पॉल मॉल्स सिगरेट पी रहा था,
बिना फ़िल्टर वाली एक बहुत ही कड़क सिगरेट, जैसा कि मेरी माँ ने मुझे बताया था।
न्यूपोर्ट्स उसके मुक़ाबले उतनी तेज़ नहीं होती थीं।
ख़ैर, वह बार-बार "द कैनसस सिटी स्टार" अख़बार की
पहले पन्ने की ख़बर पढ़ रहा था।
उसमें लिखा था, "तबाही : आइडलवाइल्ड में जेट विमान दुर्घटनाग्रस्त।"
और नीचे एक धुँधली सी ब्लैक-एंड-व्हाइट तस्वीर थी।
जब मैं छोटा था, हवाई जहाज़ के दुर्घटनाग्रस्त होने की ख़बरें मुझे दुःखी करने के बजाय रोमांचित ज़्यादा करती थीं।
शायद उस उम्र में यह समझना बहुत मुश्किल था
कि जिस चीज़ से मुझे इतना प्यार है, वह किसी को चोट भी पहुँचा सकती है,
मारना तो दूर की बात।
तभी मैंने उसे एक दूसरी एयर हॉस्टेस से बात करते हुए सुना, वह डोरिस नहीं थी।
सर, क्या आप ठीक हैं?
असल में, नहीं।
इसे पढ़ना थोड़ा मुश्किल हो रहा है, क्योंकि कुछ ही समय पहले,
मैंने बिज़नेस के सिलसिले में शिकागो से न्यूयॉर्क की एक ट्रिप बुक की थी,
और मैं… मैं अपनी फ़्लाइट में नहीं चढ़ पाया।
मैंने अपनी सीट के लिए काफ़ी बहस की, पर उन्होंने मेरी एक नहीं सुनी।
मैं काफ़ी परेशान होकर अपने घर चला गया, लेकिन जब तक मैं घर पहुँचा,
और मैंने टीवी चालू किया, मैंने देखा कि मेरा हवाई जहाज़ दुर्घटनाग्रस्त हो गया।
जिस हवाई जहाज़ में मुझे जाना था।
इसलिए, मुझे… मुझे… उड़ने में काफ़ी डर लग रहा है।
मुझे यह सुनकर बहुत अफ़सोस हुआ।
लेकिन मैं आपको यक़ीन दिलाती हूँ कि कुछ नहीं होगा और हम सुरक्षित हैं।
और अगर आपको मेरी ज़रूरत हो, तो मैं यहीं हूँ।
ठीक है। जानकर अच्छा लगा।
मुझे लगता है उन्हें डरने का पूरा हक़ था।
इसके अलावा, मैं उन्हें बेहतर महसूस कराने के लिए क्या ही कर सकता था?
मेरा हवाई जहाज़ तो टूट चुका था।
शायद वह उसे देखकर ही डर जाते।
और फिर मुझे एक बहुत अच्छी बात सूझी।
हो सकता है कप्तान इसे ठीक कर दे।
मेरा मतलब मेरे खिलौने को।
क्या आप शादीशुदा हैं?
नहीं, असल में मैं शादीशुदा नहीं हूँ।
मेरा हाल ही में तलाक़ हुआ है।
क्या यह इत्तेफ़ाक़ नहीं है?
मेरी माँ अभिनेत्री हैं।
मुझे नहीं लगता कि मुझे इत्तेफ़ाक़ का मतलब पता था।
उसने वह ठीक कर दिया।
भगवान, वह बहुत अच्छा था।
उसने मेरी माँ से शादी क्यों नहीं कर ली?
शुक्रिया!
पता है, मेरी माँ एक फ़िल्म में काम करने वाली हैं, जिसमें उनके साथ,
शायद उन्होंने कहा था, कर्क डगलस और एलिज़ाबेथ टेलर होंगे।
और पॉल न्यूमन भी।
सच में? पॉल न्यूमन?
- क्या बात है। - अब मुझे जाना होगा।
शुक्रिया।
हाय, जान।
कप्तान ने विमान ठीक कर दिया।
- वह बहुत मज़ेदार इंसान हैं। - ओह, बढ़िया।
मैं तुम्हारे लिए बहुत ख़ुश हूँ, बच्चे।
वह बहुत ख़ुश लग रही थीं और मुझे पता था क्यों।
उनके सामने ताज़ा धुला हुआ मेज़पोश बिछा दिया गया था,
और बेहद सुंदर प्लेटें और चाँदी के काँटे-चम्मच रख दिए गए थे।
क्या बात है।
लेनक्स।
लोगों के सामने प्लेट को पलट देना शिष्टाचार के विरुद्ध माना जाता है।
मेरी माँ को पुरानी एंटीक चीज़ें और महँगी क्रॉकरी बहुत पसंद थीं।
वह ऊँची आवाज़ में मेन्यू पढ़ने लगीं, यह उनकी आदत थी।
वह उसे एक गहरी, थिएटर वाली आवाज़ में पढ़ती थीं,
जिसकी वजह से मैं रेस्त्राँ में हमेशा शर्मिंदा हो जाता था।
"स्टार्टर के लिए विकल्प : श्रिम्प कॉकटेल
या क्रैब मीट से भरे मशरूम।
मेन कोर्स के लिए, ऑ ज़ू के साथ बीफ़
- या चिकन कॉर्डन ब्लू।" - चिकन कॉर्डन ब्लू।
मैं फिर से अपने छोटे से ठिकाने में चढ़ गया,
जो कि मेरी अपनी एक अलग दुनिया थी।
कितनी सुखद ज़िंदगी
मस्ती से भरी मानो यही है आदर्श ज़िंदगी
शुक्रिया।
कितनी सुखद ज़िंदगी
यह तुम्हें छुपाने का मौक़ा देती है वह सारी उदासी जो तुम महसूस करते हो…
जैसे ही मैंने नीचे देखा जहाँ मेरी माँ बैठी थीं,
मैंने सोचा कि इस साल हम मेरे जन्मदिन पर क्या करेंगे।
मुझे अपने बचपन के पाँचवें जन्मदिन की याद आते ही हँसी आ गई।
वह इतना सफल रहा कि मैं हर दिन पार्टी करना चाहता था।
मेरी माँ लगभग पाँच दिनों तक मेरी बात मानती रहीं।
और फिर मुझे एक कड़वी सच्चाई का सामना करना पड़ा,
आम तौर पर जन्मदिन सिर्फ़ एक ही दिन होता है।
लेकिन मुझे यह किसी ने नहीं बताया था कि मैं हर महीने जन्मदिन नहीं मना सकता।
मुझे याद है कि एक बार अप्रैल में,
मेरी माँ की दोस्त मेरे किसी जन्मदिन पर आईं और बोलीं,
"इसका जन्मदिन फ़रवरी में नहीं होता?"
"हाँ," मेरी माँ ने कहा, "लेकिन इसका मज़ा मत बिगाड़ो।"
इस मामले में मेरी माँ बहुत अच्छी थीं।
- शुक्रिया। - कोई बात नहीं।
मैं करवट लेकर लेट गया।
इंजनों की गूँजती आवाज़ जैसे मुझे थपकियाँ देकर सुला रही थी।
मुझे पता भी नहीं चला और मुझे नींद आ गई।
आने वाले कई सालों तक,
मैं अपना एयरलाइन शेड्यूल खंगालता रहता
कि कहीं कोई प्रोपेलर विमान मिल जाए, बशर्ते मेरे पास उसमें यात्रा करने का समय हो,
वह भी सिर्फ़ इसलिए कि मुझे वैसी ही नींद फिर से मिल सके।
और अगर तुम सोच रहे हो कि क्यों…
देखो, जब तक तुम्हारी सीट बेल्ट बँधी हुई है, तुम यहाँ रुक सकते हो, ठीक है?
- ठीक है। - ठीक है।
मैं आपका कप्तान बोल रहा हूँ।
अगले बीस मिनटों तक थोड़ा टर्बुलेन्स होने की उम्मीद है।
कृपया अपनी सीट पर बैठे रहें और अपनी सीट बेल्ट बाँध लें।
विमान थोड़ा हिलने और गड़गड़ाने लगा।
जब विमान ने ख़राब मौसम से ऊपर जाना शुरू किया, तो इंजन की आवाज़ बदल गई।
लेकिन टर्बुलेन्स और बढ़ा गया,
और कुछ यात्री इधर-उधर देखने लगे,
मानो उन्हें कुछ ऐसा दिख जाए जिससे यह समस्या हल हो जाए।
सीट 12ए पर बैठा हुआ आदमी खड़ा हो गया,
और वह अजीब ढंग से विमान में पीछे की ओर बढ़ने लगा।
आप ठीक हैं?
वह यूँ ही ज़ोर से चिल्ला दिया।
मेरे पीछे मत आओ!
सर? सर, मैं आपकी कोई मदद कर सकती हूँ?
वह एयर हॉस्टेस, जिसे मैं नहीं जानता था, उसके पीछे भागी।
- सर, आपको कोई मदद चाहिए? सब ठीक है। - कितना अजीब नज़ारा था।
उस आदमी के हाथ उस युवती के गले पर थे,
और उस युवती ने भी उस आदमी का गला पकड़ा हुआ था।
उन दोनों के बीच वास्तव में कुछ प्रतिरोध दिखाई दे रहा था।
समझती हूँ। मेरे साथ भी ऐसा हुआ है।
फिर भी वे बिल्कुल सामान्य ढंग से बातचीत कर रहे थे।
उस व्यक्ति में कुछ ऐसा था जो दिखाई नहीं दे रहा था।
- एक समस्या हो गई है। - साँस छोड़िए।
शुक्रिया।
जब उसे बाक़ी लोगों से पहले विमान में चढ़ाया गया था,
तो लगता है उसे दवा देकर बेहोश करके विमान में बिठाया गया था,
ताकि उसे डेनवर के एक दूसरे मानसिक अस्पताल में स्थानांतरित किया जा सके।
ओह, आपका बहुत शुक्रिया।
- शांत हो जाइए। - माफ़ करना।
अगर कुछ चाहिए तो मुझे बताना।
वे बहुत शांति से बातें कर रहे थे।
यह यक़ीन करना मुश्किल था कि कुछ भी गड़बड़ है।
और वे लोग साथ मिलकर उसे शांत करने में कामयाब हो गए।
फिर भी जब तक हम विमान से नीचे नहीं उतरे, सब लोग काफ़ी बेचैन रहे।
- चलो, तुम बैठ जाओ, ठीक है? - हाँ, मैं ठीक हूँ।
डेनवर
पॉल न्यूमन वाली फ़िल्म के लिए शुभकामनाएँ।
शुक्रिया।
मुझे इसकी ज़रूरत पड़ेगी।
आपको क्या लगता है हमारा विमान ख़राब क्यों हो गया?
पता नहीं, जान,
लेकिन कोई बात नहीं।
अब हम रात में अच्छे से सो पाएँगे।
और कल हमारा हवाई जहाज़ का सफ़र बहुत अच्छा रहेगा।
और क्या कहते हो? साथ में एक नाटक पढ़ा जाए?
मुझे लगता है हमें "द फ़िलेडेल्फ़िया स्टोरी" पढ़ना चाहिए।
- ठीक है। - ठीक है।
दरअसल, डेनवर में रुकना मज़ेदार रहा।
उस रात, मॉम ने नाटक के दो अंक पढ़े।
जब से मुझे याद है,
मॉम रात में सोने से पहले मुझे परियों की कहानियों के बजाय नाटक पढ़कर सुनाती रही हैं।
हमने डेनवर टर्मिनल के रेस्त्राँ में जाकर लंच किया।
ग्रिल्ड चीज़ और कोक, और साथ ही मैं वहाँ बैठकर हवाई जहाज़ों को आते-जाते देखता रहा।
वह बहुत अच्छा अनुभव था।
अब तक जो कुछ भी हुआ है, उससे भी बढ़कर और क्या हो सकता है?
कुछ नहीं।
मैं चाहता था कि मेरी ज़िंदगी कभी ख़त्म ना हो।
- अपनी फ़्लाइट का आनंद लीजिए। - शुक्रिया। आपकी उड़ान सुखद रहे।
हाय, इसमें एक नोट है, आप उसे पढ़ लीजिए।
हाँ, लिज़ ने मुझे इस बारे में सब कुछ बता दिया।
रुकिए! हम ग़लत गेट पर हैं!
मॉम, हमारी फ़्लाइट छूट जाएगी!
यह गेट हमारा नहीं है, मॉम। मेरी बात मानिए!
यहाँ से एलए के लिए बिना रुके उड़ने वाली जेट फ़्लाइट जाती है।
मुझे यह ज़ुबानी याद है।
स्टारस्ट्रीम बोईंग 707 रॉयल एम्बेसडर सेवा।
- शुक्रिया। यह मैं ले लेती हूँ। - अपनी फ़्लाइट का आनंद लीजिए।
शुक्रिया।
सरप्राइज़, जान।
हम जेट से जा रहे हैं।
क्या?
मुझे यक़ीन नहीं हो रहा है।
हम 707 से एलए जाएँगे।
क्या तुम ख़ुश नहीं हो, बच्चे?
यह लिज़ की तरफ़ से तुम्हारे लिए एक सरप्राइज़ है।
क्या हुआ, बच्चे?
कुछ नहीं, वह बस…
जैसे ही हम जेट पर चढ़ेंगे, आप दिखावा करना शुरू कर दोगी।
चलो, बस गेट की तरफ़ चलते हैं, ठीक है?
मैं उत्साहित था, सच में।
लेकिन कभी-कभी मुझे बस समझ में नहीं आता कि मैं अपना उत्साह कैसे व्यक्त करूँ।
जाने क्यों मुझे ऐसा लगा जैसे मैंने कुछ खो दिया है।
शायद ऐसा उस बड़े, ख़ूबसूरत पुराने कॉनी विमान को अलविदा कहने की वजह से था,
या शायद इसलिए कि मैं फिर कभी डोरिस को नहीं देख पाऊँगा।
उसने कुछ नहीं कहा और मुझे सचमुच बहुत बुरा लगा था।
मुझे वह जेट दिखा। एक विमान का बिल्कुल अद्भुत नमूना।
वह एक कलाकृति थी। मेरा यक़ीन कीजिए, वह एक कलाकृति थी।
मैं जेट पर था और वह भी फ़र्स्ट क्लास में।
मुझे बिल्कुल यक़ीन ही नहीं हो रहा था।
मेरी माँ ने कहा कि मैं अकेला बैठ सकता हूँ,
ताकि मैं यह मान सकूँ कि मैं अकेला सफ़र कर रहा था।
उन्होंने बार्बरा नाम की एक प्यारी सी महिला के साथ बैठने का फ़ैसला किया।
एक ज़ोरदार झटके ने मुझे पीछे सीट पर धकेल दिया।
वाह। शानदार।
और वह एकदम शानदार था।
हम सीधा हवा में ऊपर चले गए।
पलक झपकते ही हम कॉलोराडो पर्वतों के ऊपर उड़ रहे थे।
दोपहर की रोशनी में चमकते बर्फ़ से ढके पहाड़ भुलाए नहीं जा सकते थे।
हमारी उड़ान स्थिर हो गई और कप्तान ने स्पीकर पर घोषणा की।
देवियों और सज्जनों, जेट युग में आपका स्वागत है।
हम लगभग 1,000 किलोमीटर प्रति घंटे की रफ़्तार से 33,000 फ़ीट की ऊँचाई पर उड़ रहे हैं।
लॉस ऐंजेलस तक पहुँचने में हमें एक घंटा और 52 मिनट लगेंगे।
तो आराम से बैठे और उड़ान का आनंद लीजिए।
शैम्पेन मेरी तरफ़ से है।
बार्बरा उम्र में मेरी माँ से थोड़ी सी बड़ी थीं,
लेकिन बहुत ख़ूबसूरत, और जैसे लोग मेरी माँ को पसंद थे,
परिष्कृत, अमीर और बिना किसी लहजा के बोलने वालीं।
नहीं, नहीं।
बदक़िस्मती से, मेरे पति बहुत सालों पहले गुज़र गए थे।
उनका नाम हेनरी था और…
ओह, मैं तुम्हें वह क़िस्सा सुनाती हूँ।
जब वह क्रॉकर बैंक के अध्यक्ष पद को स्वीकार करने के लिए पोडियम पर खड़े थे,
- तभी उन्हें ज़ोरदार दिल का दौरा पड़ गया। - हे भगवान।
- ओह, बार्बरा। - तैंतालीस साल की उम्र में।
मैंने कैबिन में घूमने का फ़ैसला किया।
मैं बहुत अकड़ भरे अंदाज़ में चल रहा था।
वैसे ही जैसे सिर्फ़ एक आठ साल का बच्चा चल सकता है,
यह सोचकर कि वह कुछ बहुत ही ख़ास काम कर रहा है।
जैसे ही मैंने आइल की तरफ़, बाईं ओर देखा,
मुझे वहाँ एक छोटा बच्चा दिखाई दिया।
वह मुझसे भी छोटा था।
शायद लगभग दो साल छोटा था मुझसे।
वह एक आधिकारिक एयरलाइन गाइड या ओएजी लेकर बैठा हुआ था,
जो सिर्फ़ बड़ी कम्पनियों के ट्रैवल एजेंटों के पास होती है।
क्या यह सबसे नई ओएजी है?
मेरे डैड को यह डाक से मिल जाती है, किसी भी ओर को मिलने से पहले।
बाप रे, तुम बहुत ख़ुशक़िस्मत हो।
मैं अभी आता हूँ।
मॉम, मुझे एक नया सबसे अच्छा दोस्त मिल गया!
- उसके पास ओएजी है। हे भगवान… - ओह, जेफ़, जान।
जेफ़, यह बार्बरा हैं।
और यक़ीन मानो, इनके पिता एक एयरलाइन के मालिक हैं।
ट्रांस कैरिबियन एयरलाइंस।
- सच में? - हाँ।
और पता है, मेरे पिता जी ने एक बिल्कुल नए डीसी-8 जेटलाइनर के
आगे के हिस्से पर मेरा नाम, बार्बरा लिखवा दिया था।
वाह। कितनी मज़ेदार बात है।
एक विमान जिस पर इनका नाम लिखा है।
क्या मैं यहीं रुकूँ या वापस अपने नए सबसे अच्छे दोस्त, स्किपर के पास चला जाऊँ?
बच्चे भी ना।
अगला एक घंटा ऐसी बातचीत में बीत गया,
जो सिर्फ़ मुझे और स्किपर को दिलचस्प लग सकती थी।
क्या तुम यक़ीन कर सकते हो कि टीडब्ल्यूए की लंदन से सैन फ़्रैंसिस्को तक
एक नॉन-स्टॉप फ़्लाइट हुआ करती थी जो 1960 तक लगभग 22 घंटे में पूरी होती थी?
वाह, सच में?
मेरे किसी भी दोस्त को हवाई जहाज़ों में ख़ास रुचि नहीं है,
लेकिन अब मेरे पास स्किपर है।
- तुम्हारे पिता कहाँ हैं? - वहाँ पर।
वह क्या करते हैं?
- वह वकील हैं। - तुम्हारी माँ कहाँ हैं?
ओह, जब मैं तीन साल का था, वह चल बसीं।
ओह, सच में? क्या तुम्हारी कोई नई माँ हैं?
नहीं, मेरी मॉम के मरने के बाद मेरे डैड ने दो बार शादी की,
और उनकी मौत भी कैंसर से हो गई।
- उन दोनों की। - तुम मज़ाक़ कर रहे हो।
तुम्हारे पिता का कोई ख़ास लहजा है?
पता नहीं। इससे कोई फ़र्क़ पड़ता है?
पड़ता तो है।
मुझे नहीं लगता उनका कोई ख़ास लहजा है।
ओह, बहुत अच्छे। मेरी मॉम को वह बहुत पसंद आएँगे।
उन्हें बिना लहजे बोलने वाले लोग बहुत पसंद हैं।
हॉलीवुड के नाम।
- हमारे नाम। - हाँ।
- मुझे अभी भी यक़ीन नहीं होता… - मॉम!
मैंने एक नया सबसे अच्छा दोस्त बनाया है,
और उसके डैड अमीर हैं और उदास हैं और बिना किसी लहजे के बात करते हैं।
उन्हें यह बताना मत भूलना कि मैं कहाँ बैठी हूँ।
हाय।
आप यहाँ कैसे आईं?
मैंने अपनी फ़्लाइट बदल ली, ताकि मैं आप लोगों को एक बार फिर से देख सकूँ।
अब मैं अपना चेहरा फिर कभी नहीं धोऊँगा।
यह तो कमाल है।
मेरी गर्लफ़्रेंड, मेरा दोस्त, और उम्मीद है मेरी मॉम के नए पति।
और हम सब एक नए जेट विमान में पश्चिम की ओर जा रहे हैं।
ज़िंदगी का इससे थोड़ा भी बेहतर होना वैज्ञानिक रूप से नामुमकिन लगता है।
हैलो। क्या तुम थोड़ा शैटोब्रियाँ लेना पसंद करोगे?
- नहीं। - नहीं।
क्या तुम्हें चिकन पसंद है?
कुछ ख़ास नहीं।
तुम्हें फ़्राइड चिकन पसंद नहीं है?
मुझे फ़्राइड चिकन बहुत पसंद है।
यह बिल्कुल वैसा ही है।
इसे चिकन कॉर्डन ब्लू कहते हैं।
लेकिन हमारी जेट फ़्लाइट में, हमारे पास बच्चों का भी एक मेन्यू है,
जिसमें तुम्हारी पसंद का हॉट डॉग है, हैमबर्गर है,
और पीनट बटर और जैली सैंडविच है।
मैं मस्टर्ड सॉस के साथ हॉट डॉग लूँगा।
मैं बिना मस्टर्ड सॉस, बिना कैचप के हॉट डॉग लूँगा।
बहुत अच्छे।
मुझे लगा मैं बेहोश हो जाऊँगा।
हॉट डॉग, वह भी 35,000 फ़ीट पर?
मैं इतना उत्साहित था कि मेरे पास शब्द ही नहीं थे।
लेकिन मुझे कुछ तो कहना था, तो मैंने स्किप से बात करना शुरू कर दिया।
मुझे तुम्हारी आधिकारिक एयरलाइन गाइडबुक पसंद आई।
शुक्रिया।
सूरज चमक रहा था, आसमान गहरे नीले रंग का था,
और मैं लगभग 1,000 किलोमीटर प्रति घंटे की रफ़्तार से उड़ते हुए
अपने नए सबसे अच्छे दोस्त के साथ हॉट डॉग खा रहा था और कोक पी रहा था।
उस पल के बाद से, मुझे कभी नहीं लगा कि चीज़ें इससे भी बेहतर हो सकती हैं।
लॉस ऐंजेलस
जब हमारा विमान
धीरे-धीरे आगे बढ़ रहा था, मुझे एलएएक्स का अंतरिक्ष युग शैली का रेस्त्राँ दिखाई दे रहा था।
वह सच में ख़ूबसूरत था।
मैंने सोचा, किसी दिन मैं वहाँ ज़रूर खाना खाना चाहूँगा।
खिड़की से,
मैं देख सकता था कि जेटवे धीरे-धीरे हमारे विमान से जुड़ने आ रहा है।
मॉम, बाहर मूवी कैमरे हैं।
- तुम मज़ाक़ कर रहे हो। - नहीं, वह मज़ाक़ नहीं कर रहा है।
- बाद में पछताने से बेहतर है तैयार रहना। - हाँ।
तुम कमाल दिख रही हो।
बाहर इतने सारे कैमरे क्यों हैं?
उसकी वजह हमारे जेट के कप्तान थे।
उनकी उम्र 62 साल थी और यह उनकी आख़िरी उड़ान थी।
डोरिस ने मुझे तुम्हारे बारे में सब बताया।
- क्या तुम्हारा नाम जेफ़ है? - हाँ।
तुम जेटवे में मेरे साथ चलना चाहोगे?
और "लाइफ़ मैगज़ीन" उन पर एक ख़ास टीवी शो बना रही थी।
ठीक है, मुझे एक आख़िरी सवाल पूछना है।
अब जबकि आप रिटायर हो गए हैं, अब आप क्या करेंगे?
मैं आधिकारिक तौर पर तब तक रिटायर नहीं हुआ हूँ, जब तक मैं औपचारिक प्रक्रिया पूरी नहीं करता,
लेकिन अगर तुम चाहते हो कि मैं तुम्हारे कैमरों के सामने रिटायर हो जाऊँ…
मुझे लगता है कि…
मुझे लगता है
कि मैं अपने पायलट विंग्स
इस युवक को देना चाहूँगा
क्योंकि मुझे लगता है…
कि उड़ने का शौक़ इसके ख़ून में है।
मैंने अपनी ज़िंदगी के उस पल को इतनी गम्भीरता से लिया,
कि आज मैं ख़ुद एक कप्तान हूँ।
और मैंने डोरिस से शादी भी कर ली, हालाँकि मुझे थोड़ा इंतज़ार करना पड़ा।
पूरे 13 साल।
लेकिन फिर भी, हम एक ख़ुशहाल शादीशुदा ज़िंदगी जी रहे हैं।
हम सचमुच उड़ानों की दुनिया से जुड़े एक आदर्श दम्पति हैं।
असल में, मुझे उसे देखने का लगभग हर दिन मौक़ा मिल जाता है।
वह अब जेएफ़के हवाई अड्डे की नई आवाज़ है, और मैं न्यूयॉर्क से एलए के रूट पर उड़ान भरता हूँ।
काफ़ी सुविधाजनक है।
ओह, हाँ।
अगर आप मेरी माँ के बारे में सोच रहे हैं, तो उन्होंने स्किपर के पिता से शादी नहीं की,
लेकिन कुछ समय तक उन्होंने उन्हें डेट ज़रूर किया था।
हम सबने यही मान लिया था कि शायद सब ठीक हो जाएगा।
फिर भी वह बहुत ख़ुश हैं।
वह कैलिफ़ोर्निया के पैसाडीना प्लेहाउस में अभिनय सिखाती हैं।
अब उनकी उम्र 80 साल है और उन्हें जवान लोगों के साथ काम करने में बहुत मज़ा आता है।
और लिज़ उनकी पसंदीदा विद्यार्थी है, लगभग 20 साल से।
यह ज़िंदगी बहुत शानदार रही है।
यह फ़िल्म समर्पित है
कैली
जेट्
बेन
और एला को
मेरे माता और पिता को
मेरे भाइयों और बहनों को
ये सभी लोग मेरी ज़िंदगी की प्रेरणा हैं!
जॉन ट्रवोल्टा द्वारा वर्णित
यह एक काल्पनिक रचना है।
किन्हीं भी जीवित या मृत,
वास्तविक व्यक्तियों या वास्तविक घटनाओं से
कोई भी समानता संयोग मात्र है।
उप-शीर्षक अनुवादक : पुनीत कुसुम